laion/Wikipedia-Exotic huggingface dataset:
Volkssturmgewehr

Volkssturmgewehr (saksa keelest rahva ründerelv) on Natsi-Saksamaa vintpüsside seeria, mis töötati välja teise maailmasõja viimastel kuudel. Need relvad on väga lihtsa ehitusega, kuna Saksamaa vaevles sõja lõpus materjali ja tootmisvõimekuse puuduse käes. Relva nime võib otse tõlkida kas "rahva ründerelv" või "Volkssturmi vintpüss". Volkssturm oli Saksamaa poolsõjaväeline maakaitsevägi teise maailmasõja lõpuperioodil. HIW VSK Wimmersperg Spz Volkspistole Peter G. Kokalis (Jul 1, 2012) "LAST-DITCH TREASURES", Shotgun News "VG.1-5". 28. oktoober 2010. W. Darrin Weaver (2005), Desperate Measures - The Last-Ditch Weapons of the Nazi Volkssturm, 424 pages, Publisher: Collector Grade Publications; Deluxe First Edition; preview at https://web.archive.org/web/20110930170446/http://homepages.vvm.com/~histpart/volkssturm.htm Dieter Handrich (2008), Sturmgewehr 44, DWJ-Verl.-GmbH, ISBN 978-3-936632-56-9, pp. 432–435 "MP 507 und MP 508 von Gustloff" (in German) Guus De Vries and Bas Martens (2001). The Mkb42, Mp43, Mp44 and the Sturmgewehr 44. S.I. Publicaties Bv. ISBN 978-90-805583-6-6. VG 1-5 Semi-Auto Carbine in 7,62x33mm Kurz_Germany article with photographs German World War II VG 1-5 gas delayed blowback rifle Gustloff Volkssturmgewehr VG.1-5 rifle (Germany) at Modern Firearms Gustloff Volkssturmgewehr VG.1-5 rifle being fired at Forgotten Weapons SPAR 1690 FIR 8573 Gustloff VG1-5 Nazi Last Ditch Rifles
Nõo lahing

Nõo lahing oli lahing Vene-Liivi sõjas, mis peeti mardilaupäeval, 10. novembril 1559 Nõo kiriku ümbruses. Liivi ordu võitis seal Moskva tsaaririigi vägesid, see jäi ordule viimaseks võidukaks välilahinguks. Ordu juhtidest osalesid lahingus Gotthard Kettler ja Christoph von Mecklenburg. Venelaste plaan oli rünnata orduvägesid kahest suunast ja jäädi ootama abivägesid Vene võimu all olnud Tartust. Selle ajaga korraldasid orduväed aga üllatusrünnaku venelaste laagrile. Tapeti palju venelasi ja võeti vange. Vangi langes ka hulk bojaare.
Ftalotsüaniinsinine

Ftalotsüaniinsinine ehk vaskftalotsüaniin on säravsinise värvusega kristalliline sünteetiline orgaaniline värvipigment, mis kuulub ftalotsüaniinvärvainete hulka. On kasutusel alates 1930. aastatest ja seda on kasutanud paljud modernistid, näiteks Piet Mondrian. Värvainete indeksis on ftalotsüaniinsinise tähisteks PB15 (Pigment Blue 15) ja 74160 Vaskftalotsüaniini sümmeetriline molekul meenutab veidi taimede rohelistes osades sisalduva klorofülli molekuli seda osa, mis püüab päikesevalgust. Värvipigment on tumesinine vees ja suuremas osas lahustites lahustumatu pulber. Sel on väga hea valguskindlus, värviandvus ja katvus, see on vastupidav nii happelisele kui ka aluselisele keskkonnale. Pigment leiab kasutamist kunsti- ja maalrivärvides, pliiatsitintides ja sinistes plastides. On kaalutud vaskftalotsüaniini kasutamist kvantarvutites, kuna vaskftalotsüaniini molekulis elektronid võivad üllatavalt pikka aega püsida superpositsiooni olekus. Ftalotsüaniinroheline 1930s - Phthalo Blue. - colourlex.com The Color of Art Pigment Database: Pigment Blue, PB P. Ennet. Sinine värvaine sobib hästi kvantarvutisse. - novaator.err.ee, 28.10.2013
Riigivolikogu 47. valimisringkond

Riigivolikogu 47. valimisringkond oli Riigivolikogu valimisringkond, kuhu kuulusid 24. ja 25. veebruaril 1938 toimunud valimiste ajal Vaimastvere vald, Laius-Tähkvere vald, Laiuse vald, Jõgeva vald, Härjanurme vald, Puurmanni vald ja Jõgeva alev. Alates 1. aprillist 1939 kuulusid ringkonda Sadala, Laiuse, Vaimastvere, Jõgeva ja Kursi vald ning Jõgeva linn. Hääleõiguslikke kodanikke oli 8011, neist käis hääletamas 5893 (73%). Kandideerisid Põhiseaduse elluviimise rahvarinde kandidaat Karl Roomet ja Jaan Järve, kes said vastavalt 3085 ja 2786 häält, seega valiti 47. valimisringkonnast Riigikogusse Karl Roomet. II Riigivolikogu liige valimisringkonnast oli Voldemar Sassi, vastaskandidaat Jaan Järve. Valimistulemused
Ftalotsüaniinroheline

Ftalotsüaniinroheline on tume-sinakasrohelise värvusega sünteetiline orgaaniline värvipigment, mis kuulub ftalotsüaniinvärvainete hulka. Kasutusel alates 1938. aastast, seda on kasutanud näiteks Francis Bacon ja Jackson Pollock.. Värvainete indeksis on ftalotsüaniinsinise tähisteks PG7 (Pigment Green 7) ja 74260. Värvipigment on vees lahustumatu roheline pulber, keemiliselt stabiilne, vastupidav hapetele, alustele, kuumusele, lahustitele ja UV-kiirgusele. Hea värviandvusega, annab säravrohelise värvuse. Kasutatakse värvainena kunsti- ja maalrivärvides, tintides ja plastide värvainena. Ftalotsüaniinrohelist saadakse ftalotsüaniinsinisest seda töödeldes klooriga alumiiniumtrikloriidi juuresolekul: Cu(C32H16N8) + 16 Cl2 → Cu(C32N8Cl16) + 16 HCl Praktikas ei asendu kõik vesinikuaatomid kloori aatomitega, nii et värvaine on segu erineva kloorisisaldusega isomeeridest. Keemiline valem on C32H3Cl13CuN8 kuni C32HCl15CuN8. 1938 - Phthalo Green. - colourlex.com The Color of Art Pigment Database: Pigment Green, PG Phthalocyanine Green. Synthetic pigment known since 1938. - ColourLex Spotlight on: Phthalo Green. - winsornewton.com
Întorsura Buzăului

Întorsura Buzăului (ungari keeles Bodzaforduló) on linn Rumeenias Transilvaanias Covasna maakonnas. Linna haldusalasse kuulub kolm küla: Brădet (Bredét), Floroaia (Virágospatak) ja Scrădoasa. 2011. aasta rahvaloenduse andmetel oli Întorsura Buzăului elanikest rumeenlasi 95,89% ja teistest rahvustest inimesi 0,62%. Rahvus oli teadmata 3,48%-l elanikest. Asulat on esmamainitud 1553. aastal. Linnaõigused sai Întorsura Buzăului 17. veebruaril 1968. Întorsura Buzăului România Geografică
Punktlaeng

Punktlaeng on elektriliselt laetud keha idealiseeritud mudel, millel puuduvad mõõtmed. Punktlaengu mõiste abil saab lihtsustada elektrinähtuste kirjeldamist juhtudel, kui keha või osakese mõõtmed on tühised, võrreldes tema kaugusega teistest elektrilaengut omavatest kehadest või osakestest. Neil juhtudel võib mõõtmed arvestamata jätta. Punktlaenguna käsitletakse harilikult laenguga elementaarosakesi. Coulomb'i seadus Elementaarlaeng Punktmass
Climate Pledge Arena

Climate Pledge Arena on mitmeotstarbeline spordihall Ameerika Ühendriikides Washingtoni osariigis Seattle'is. See on National Hockey League'i (NHL) jäähokiklubi Seattle Krakeni koduhall. Samuti peab seal kodumänge Seattle'i Ülikooli korvpallimeeskond ja WNBA korvpalliklubi Seattle Storm. See asub 30 hektari suurusel meelelahutuspiirkonnas Seattle Center. Spordihall valmis 1962. aastal toimunud maailmanäituse Century 21 Exposition jaoks. Aastatel 1967–1978, 1985–1994 ja 1995–2008 asus seal NBA korvpalliklubi Seattle SuperSonicsi kodusaal. Aastatel 2018–2021 toimus spordihalli ümberehitus, mis läks maksma 1,15 miljardit dollarit. Aastatel 1962–1964 kandis see nime Washington State Coliseum, 1964–1994 Seattle Center Coliseum ja 1995–2018 KeyArena at Seattle Center. Climate Pledge Arena koduleht
Anže Kopitar

Anže Kopitar (sündinud 24. augustil 1987 Jesenices) on Sloveenia jäähokimängija, kes mängib NHL-i klubis Los Angeles Kings keskründajana. Ta on klubi meeskonna kapten. Ta alustas jäähoki mängimist kodulinnaklubis Jesenice Hidria. Sloveenia kõrgliigas debüteeris ta hooajal 2002/03 HK Kranjska Gora meeskonnas. 2004. aastal liitus ta Rootsi klubiga Södertälje SK. 2005. aastal valis Los Angeles Kings ta NHL-i draft '​is 11. valikuna. Kingsi põhikoosseisus on Kopitar mänginud alates hooajast 2006/07. Kopitar oli läbi aegade esimene Sloveenia mängija NHL-is. Kingsiga on ta Stanley karika võitnud aastatel 2012 ja 2014. Mõlemal hooajal oli ta väljalangemismängudes resultatiivseim mängija (hooajal 2011/12 koos meeskonnakaaslase Dustin Browniga). Aastatel 2016 ja 2018 on Kopitar pälvinud NHL-i hooaja parimale kaitsvale ründemängijale antava Frank J. Selke Trophy. 2016. aastal pälvis ta liiga kõige spordimehelikumale mängijale antava Lady Byng Memorial Trophy ja 2022. aastal Mark Messier Leadership Award'i. NHL-i tähtede mängule on Kopitar valitud viis korda (2008, 2011, 2015, 2018, 2020). Kingsi kapten on Kopitar olnud alates 2016. aastast. Alates hooajast 2007/08 ei ole Kopitar olnud Kingsi hooaja kõige resultatiivse mängija vaid ühel hooajal. Tema kõige resultatiivsem hooaeg on olnud 2017/18, mil ta lõi 35 väravat ja andis 57 väravasöötu. Kingsi ajaloo resultatiivsemate mängijate arvestuses on Kopitar hooaja 2021/22 järel neljandal kohal (1067 punkti), väravalööjate arvestuses neljandal kohal (365 väravat) ja väravasöötude arvestuses teisel kohal (702 väravasöötu). Sloveenia jäähokikoondise koosseisus on Kopitar osalenud 2014. aasta taliolümpiamängudel ja neljadel maailmameistrivõistlustel (2005, 2006, 2008 ja 2015). 2012. aastal valiti Kopitar Sloveenia aasta meessportlaseks.  Anže Kopitar – pildid, videod ja helifailid Wikimedia Commonsis Anže Kopitar hockeydb.com lehel
L'Astrée

"L'Astrée" on Prantsuse kirjaniku Honoré d'Urfé pastoraalromaan, ilmus ajavahemikus 1607–1627. Romaan oli 17. sajandi prantsuse kirjanduse tuntuim ja mõjukaim teos, osaliselt tema tohutu mahu tõttu (viis osa ja nelikümmend lugu kokku kuueteistkümnes raamatus), osaliselt aga tema tohutu menu pärast kõikjal Euroopas: see tõlgiti paljudesse keeltesse ja seda loeti õukondades. Seda on ka tänapäeval korduvalt välja antud. Kolm esimest osa ilmusid 1607., 1610. and 1619. aastal; pärast Honoré d'Urfé surma 1625. aastal koostas neljanda osa Balthazar Baro ning viienda (ja kuuenda, kuid need kaks viimast loetakse üheks osaks) avaldas 1626. aastal Pierre Boitel. Teose süžee on keerukas, kuid pealiin on karjusneiu Astrée ja karjus Céladoni (kelle nimest on tuletatud seladonkeraamika nimetus) ideaalne armastus viienda sajandi Gallias, Forezis. Olulise osa romaanist võtavad enda alla teiste tegelaste sepitsused ja poliitilised ambitsioonid, mis toovad paari jaoks kaasa palju ebaõnne, sagedased on pikad kõrvalepõiked, mis pole omavahel rangelt seotud, kuid mille eesmärk on luua maailma, milles tegevus toimub. D'Urfé kirjeldused Forezist on nii detailsed, et nende kohtade prototüübid leiab kergesti üles tema valdustest ja neist on tänapäeval kujundatud matkarada (chemins de l'Astrée). Honoré d’ Urfé, French author. - britannica.com
Ada-klassi korvett

Ada-klassi korvett on Türgis toodetud korvettide seeria.  Türgi  Ukraina У Туреччині спустили на воду український корвет “Гетьман Іван Мазепа” (vaadatud: 02.10.2022)
ASCII-kunst

ASCII-kunst ehk märgikunst sündis 1970. aastate lõpus, kui arvuti veel graafika peent kunsti ei tundnud. ASCII-graafikas kasutatakse kokku 95 tavalist märki, mida "kujundamisel" trükitakse erineva heleduse ja suurusega kirjadeks, mustriteks ja piltideks. :) – näiteks see naerusuu on algselt pärit ASCII-st. emotikon ehk pseudograafiline märk Kaoani
Erma EMP

See artikkel on püstolkuulipildujast Erma EMP. Mitte segi ajada püstolkuulipildujatega MP 34 ja MP35. EMP (Erma Maschinenpistole; ka MPE (Maschinenpistole Erma)) on Saksamaa püstolkuulipilduja, mida tootis Erma vabrik. Relv konstrueeriti Heinrich Vollmeri disaini järgi. EMP kolme mudelit toodeti aastatel 1931–1938 ligi 10 000 tükki ning eksporditi Hispaaniasse, Mehhikosse, Hiinasse ja Jugoslaaviasse. Saksamaal kasutas EMP-d SS. Seda toodeti litsentsi alusel ka Hispaanias A Coruña arsenalis nime M41/44 all.  Boliivia (Chaco sõjas) Hiina Hispaania Jugoslaavia  Norra Prantsusmaa (Milice) Saksamaa MP 40 Mors (püstolkuulipilduja) EMP 44 Püstolkuulipildujate loend Alejandro de Quesada (20. november 2011). The Chaco War 1932-35: South America's greatest modern conflict. Osprey Publishing. Lk 24. ISBN 978-1-84908-901-2. Magnar Skaret (2017). Politiets Våpen. Norsk Politihistorisk Selskap. Lk 109-110. ISBN 978-82-998108-4-5. Scarlata, Paul (juuni 2017). "French World War II Small Arms: Part II". Firearms News (15): 34. World War II Vichy French Security Troops. Osprey Publishing. 2018. Lk 41. ISBN 978-1472827753. K.R. Pawlas (1994) "Die Maschinenpistole Erma (MPE)", Waffen Revue Nr. 95, pp. 47–56 L. Guillou (1994) "Le pistolet mitrailleur Erma-Vollmer de 1931 cal.9 mm Para." Gazette des armes numéro 254 Les P.M. Allemands (1918-1945) - Gazette des armes hors-serie n° 19 Smith, Joseph E. (1969). Small Arms of the World (11 ed.). Harrisburg, Pennsylvania: The Stackpole Company. Springfield Armory Museum item# 1712 http://www.iwm.org.uk/collections/item/object/30029386 http://www.iwm.org.uk/collections/item/object/30029289 http://www.armeetpassion.com/ermavollmer.html https://archive.today/20130811141900/http://www.coebaleares.com/index.php/es/armamentocoe/subfusil-mod-c More photos Modern Firearms
Kiilkiri

Kiilkiri on vanas Mesopotaamias kasutusel olnud kiri. Selle moodustavad mõistemärgid, mis vajutatakse kirjutuspulgaga pehmesse savisse. Kiilkiri kujunes umbes aastail 3500–3000 eKr. Haruldane paetahvel Tartus. Uus Eesti, 9. juuni 1936, nr. 154, lk. 9.
Kirikuaasta

Kirikuaasta on kristlikes kirikutes kasutatav ajaarvamisühik. Katoliku ja protestantliku traditsiooni kohaselt algab kirikuaasta esimesel advendipühapäeval, õigeusu kirikutes aga 1. septembril, 8. septembril toimuva Maarja sündimise püha ootusena. Kirikuaasta koosneb esmalt ülestõusmispühade ja seejärel ka jõulude ümber moodustatud pühaderingidest, mis ajapikku täitusid aastaringiks. Pühaderingide järjestus ja ulatus on ida- ja läänekirikutes ligikaudu samad, kuid õigeusu traditsiooni olulisemate pühade kuupäevad erinevad katoliku ja protestantliku traditsiooni kuupäevadest. Indiktsioon Tallinna toomkirik: Kirikuaasta
Milan Čiči valitsus

Milan Čiči valitsus oli Slovakkia valitsus, mis astus ametisse 1989. aasta lõpul sametrevolutsiooni tulemusena. Slovakkia polnud sel ajal veel iseseisev riik, vaid liitriigi osa, kuid Slovakkia enda valitsus loeb järjepidevust sealt alates. Tegemist oli vähemalt teoreetiliselt parteitu üleminekuvalitsusega, mis asendas senise selgelt kommunistliku juhtkonna ja lahkus ise esimeste mitmeparteiliste valimiste toimumise järel 1990. aasta juunis. Ametis oldi 12. detsembrist 1989 kuni 26. juunini 1990. 1originaalis miezd 2originaalis obchodu a cestovného ruchu 3kohusetätija 4originaalis minister ... telesnej výchovy
Kolme raamat

"Kolme raamat" on Lloyd Alexanderi raamat, mis ilmus esmakordselt 1964. aastal. See on "Prydaini kroonikate" esimene osa. Raamat pakkus palju süžeeelemente 1985. aasta Disney animafilmile "Must pada".
Llyri loss

"Llyri loss" on Lloyd Alexanderi raamat, mis ilmus esmakordselt 1966. aastal. See on "Prydaini kroonikate" kolmas osa.
Rändur Taran

"Rändur Taran" on Lloyd Alexanderi raamat, mis ilmus esmakordselt 1967. aastal. See on "Prydaini kroonikate" neljas osa.
Kõrge Kuningas

"Kõrge Kuningas" on Lloyd Alexanderi raamat, mis ilmus esmakordselt 1968. aastal. See on "Prydaini kroonikate" viies ja viimane osa.
Azovstal

Azovstal (ukraina keeles Азовсталь) on osaliselt hävitatud metallitööstuse tehasekompleks Mariupolis, mis kuulus ettevõttele PrAT ja kus töötas metallurgiakombinaat Azovstal (ПрАТ «Металургійний комбінат „Азовсталь“»). Sõjategevus Azovstalis Azovstalis vangi langenud meedik Katerõna Polištšuk pärast vabanemist 2022. aasta septembris
Zach Bogosian

Zachary M. Bogosian (sündinud 15. juulil 1990 New Yorgi osariigis Massenas) on USA jäähokimängija, kes mängib kaitsjana NHL-i klubis Tampa Bay Lightning. Aastatel 2006–2008 mängis ta Ontario Hockey League'i klubis Peterborough Petes. 2008. aastal valis Atlanta Trashers ta NHL-i draft '​is kolmanda valikuna. 2008. aasta septembris sõlmis ta klubiga kolmeaastase lepingu. NHL-is debüteeris ta sama aasta 10. oktoobril hooaja avamängus Washington Capitalsi vastu. Juba oma esimeses mängus sai ta karistuse ja osales kakluses. NHL-is lõi Bogosian esimese värava 17. jaanuaril 2009 mängus Nashville Predatorsi vastu. Hooajal 2011/12 tegi Bogosian NHL-is oma kõige resultatiivsema hooaja, kui lõi viis väravat ja andis 25 väravasöötu. 2015. aasta veebruaris kaubeldi Bogosian Buffalo Sabresi. 2020. aasta veebruaris sõlmis ta üheaastase lepingu Tampa Bay Lightningiga. Samal aastal võitis ta Lightningiga Stanley karika. 2020. aasta oktoobris sõlmis ta üheaastase lepingu Toronto Maple Leafsiga. Pärast ühte hooaega Maple Leafsis naasis ta 2021. aasta juulis Lightningi, kellega sõlmis kolmeaastase lepingu. USA jäähokikoondise koosseisus osales Bogosian 2009. aasta maailmameistrivõistlustel. "Bogosian won't back down from challenge". NHL.com. 19.10.2008. Vaadatud 24.6.2022 "Lightning sign free agent defenseman Zach Bogosian". nhl.com. 23.2.2020. Vaadatud 24.6.2022 "Maple Leafs sign defenceman Zach Bogosian to one-year, $1M contract". sportsnet.ca. 10.10.2020. Vaadatud 24.6.2022 "Lightning sign defenseman Zach Bogosian to a three-year, contract". nhl.com. 28.7.2021. Vaadatud 24.6.2022 Zach Bogosian NHL.com lehel Zach Bogosian hockeydb.com lehel
Jan Kliment

Jan Kliment (sündinud 1. septembril 1993 Jihlavas) on Tšehhi jalgpallur, kes mängib ründajana Tšehhi kõrgliigaklubis Plzeňi Viktoria. Ta alustas klubikarjääri kodulinnaklubis Jihlava Vysočina, millega liitus 1999. aastal. Tšehhi kõrgliigas debüteeris ta hooajal 2012/13. Hooaja 2013/14 teises pooles mängis ta laenul Slovakkia kõrgliigaklubis Banská Bystrica Dukla. 2015. aasta juunis liitus ta Saksamaa kõrgliigaklubiga VfB Stuttgart. Saksamaa kõrgliigas debüteeris ta 16. augustil 2015 mängus Kölni vastu. Ainsa värava lõi ta Saksamaa kõrgliigas sama aasta 3. oktoobril mängus Hoffenheimi vastu. Aastatel 2016–2018 oli ta laenul Taani kõrgliigaklubis Brøndby. Vigastuse tõttu pidi ta hooaja 2018/19 täielikult vahele jätma. Hooaja 2019/20 esimeses pooles mängis ta Stuttgardi reservmeeskonnas Saksamaa tugevuselt viiendas liigas. 2020. aasta jaanuaris naasis Kliment Tšehhi kõrgliigasse, liitudes 1. FC Slováckoga. Hooajal 2020/21 lõi ta Tšehhi kõrgliigas 10 väravat. Hooajal 2021/22 mängis ta Poola kõrgliigaklubis Krakówi Wisła, kuid lõi seal hooaja jooksul kaks väravat. 2022. aasta juunis sõlmis ta lepingu Plzeňi Viktoriaga. 2015. aastal oli Kliment kolme väravaga Tšehhi kuni 20-aastaste Euroopa meistrivõistlustel turniiri suurim väravakütt (kõik kolm väravat lõi ta alagrupimängus Serbia vastu), kuigi Tšehhi turniiril alagrupist edasi ei pääsenud. Tšehhi jalgpallikoondises tegi ta debüüdi 1. septembril 2017 MM-i valikmängus Saksamaa vastu. "Plzeň podepsala Klimenta, má číslo po Beauguelovi: Láká mě Evropa". isport.blesk.cz. 10.6.2022. Vaadatud 24.6.2022
Mi-2MSB

Mi-2MSB (Мі-2МСБ) on Ukrainas valmistatud mitmeotstarbeline helikopter. See on helikopteri Mil Mi-2 edasiarendus. Helikopterit arendas Motor Sitš.
Isaac Kiese Thelin

Isaac Kiese Thelin (sündinud 24. juunil 1992 Örebros) on Rootsi jalgpallur, kes mängib ründajana Rootsi kõrgliigaklubis Malmö FF. Ta alustas klubikarjääri Rootsi klubis Karlslunds IF. 2009. aastal debüteeris ta Rootsi tugevuselt kolmandas liigas. Järgmistel aastatel mängis ta Rootsi veel madalamates liigades, kus lõi vastavalt kümme ja kaheksa väravat. 2011. aastal liitus ta Rootsi kõrgliigaklubiga IFK Norrköping. 2012. aastal lõi ta Rootsi kõrgliigas kaks ja 2013. aastal neli väravat. 2014. aasta juunis siirdus ta Malmösse. Rootsi kõrgliigas lõi ta samal aastal 14 mänguga viis väravat ja tuli klubiga Rootsi meistriks. 2014. aasta novembris võitis ta Malmöga Rootsi superkarika, kui finaalis alistati IF Elfsborg. Kiese Thelin viis superkarikafinaali lisaajale, kui viigistas mängu 89. minutil; Malmö võitis lõpus penaltiseerias, kus Kiese Thelin samuti penalti realiseeris. 2015. aasta jaanuaris sõlmis ta nelja-aastase lepingu Prantsusmaa kõrgliigaklubiga Bordeaux' Girondins. 2017. aasta jaanuaris läks ta laenule Belgia kõrgliigaklubisse RSC Anderlecht, kellega tuli hooajal 2016/17 Belgia meistriks. 2017. aasta augustis ostis Anderlecht Bordeaux'lt tema mängijaõigused, kuid seejärel saadeti ta laenule Belgia kõrgliigaklubisse Waasland-Beveren. Hooajal 2017/18 lõi Kiese Thelin Belgia kõrgliigas 19 väravat, millega oli liigas sel hooajal paremuselt kolmas väravakütt. Hooajal 2018/19 oli ta laenul Saksamaa kõrgliigaklubis Leverkuseni Bayer. 2020. aastal oli ta laenul Malmös; samal hooajal lõi Kiese Thelin Rootsi kõrgliigas 14 väravat ja tuli klubiga teist korda karjääri jooksul Rootsi meistriks. Hooaja 2020/21 teises pooles oli ta Anderlechtist laenul Türgi kõrgliigaklubis Kasımpaşa. Hooajal 2021/22 mängis Kiese Thelin Araabia Ühendemiraatide kõrgliigaklubis Baniyas ning 17 mänguga kuus väravat. 2022. aasta märtsis naasis Kiese Thelin Malmösse, kellega ta sõlmis kolmeaastase lepingu. 2015. aastal tuli Kiese Thelin Rootsi kuni 21-aastaste koondisega Euroopa omavanuste meistriks. Rootsi jalgpallikoondises tegi ta debüüdi 15. novembril 2014 mängus Montenegro vastu. Koondisekarjääri esimese värava lõi ta 15. novembril 2016 sõprusmängus Ungari vastu. Ta kuulus Rootsi koondisse 2018. aasta maailmameistrivõistlustel. Tema ema on rootslanna ja isa Kongo päritolu. Malmö FF Allsvenskan: 2014, 2020 Svenska Cupen: 2021–22 Svenska Supercupen: 2014 Anderlecht Belgia kõrgliiga: 2016–17 Belgia superkarikas: 2017 Rootsi U21 Euroopa U-21 meister: 2015 "Välkommen hem Isaac Kiese Thelin". Malmö FF. 16.3.2022. Vaadatud 24.6.2022 "Kiese Thelin om DR Kongos landslag: "Aldrig aktuellt"". 11.2.2015. Vaadatud 24.6.2022
L118

L118 light gun on Suurbritannias valmistatud üks 105mm Light Gun haubitsa modifikatsioonidest.
Fieni

Fieni on linn Rumeenias Dâmbovița maakonnas. Linn asub ajaloolises Munteenia piirkonnas Ialomița jõe paremal kaldal, maakonnaskeskusest Târgoviștest ligi 23 km põhjas. Fieni haldusalasse kuulub kaks küla: Berevoești ja Costești. Fieni sai linnaõigused 1968. aastal. Fienis asub tsemenditehas. 2021 Romanian census Orașul Fieni Primăria Fieni  Fieni – pildid, videod ja helifailid Wikimedia Commonsis
Iia

See artikkel räägib külast. Eesnime kohta vaata artiklit Iia (eesnimi). Iia on küla Viljandimaal Põhja-Sakala vallas. Enne Eesti omavalitsuste haldusreformi 2017. aastal kuulus küla Kõpu valda. Külas asuvas Väike-Männiku talus on muuseum. Külas asub suurem osa Ördi rabast koos Ördi järvega. Iia ristimänd Öördi õpperada Maa-amet, vaadatud 21.11.2020. Statistikaameti statistika andmebaas, vaadatud 6.05.2024. Eesti haldus- ja asustusjaotuse klassifikaator, vaadatud 9.06.2014.
Mündiroheline

Mündiroheline on roheliste värvitoonide vahemikku tähistav värvinimetus, mida kasutatakse eelkõige moesõnavaras. See võib olla piparmündi lehtede värvi sügavroheline kuni jahedatooniline peaaegu sinakas mündisiirupi värvus. Piparmündi (Mentha x piperita) õied ja lehed Rohemünt (Mentha spicata) Mündisiirupiga värvitud vesi Mündiliköör Crème de menthe Kokteil "Grasshopper" Modell mündirohelise õlakotiga Richard Rappaport. Autoportree mündirohelisel (Self-Portrait on Mint Green). 1986 RAL Classic värvikaardi valikus on toon 6029 Minzgrün sügavroheline      ja toon 6033 Minttürkis heledam kergelt sinakas roheline värvus      . Pantone värvikaardi toon 17-6333 Mint Green on sügavroheline      , 16-5938 Mint on heleda smaragdrohelise tooniga      ja 17-5937 Deep Mint sellest kergelt tumedam      . Veebivärv Mint green on erk kahvaturoheline värvus      . Värvust ja värvinimetust kasutatakse moes ja sisekujunduses. Mündirohelist on sisekujunduses soovitatud kasutada koos musta, halli ja valgega, aga ka korallpunase, akvamariinsinise ja lavendlilillaga. Märgitud on selle tooni rahustavat mõju Mereroheline Pardiroheline https://www.htmlcsscolor.com/hex/98FF98 "Vert menthe. - pourpre.com". Originaali arhiivikoopia seisuga 12. august 2022. Vaadatud 24. juunil 2022. https://www.ralcolorchart.com/ral-classic/ral-6029-mint-green https://www.ralcolorchart.com/ral-classic/ral-6033-mint-turquoise "Arhiivikoopia". Originaali arhiivikoopia seisuga 24. juuni 2022. Vaadatud 24. juunil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 24. juuni 2022. Vaadatud 24. juunil 2022.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 24. juuni 2022. Vaadatud 24. juunil 2022.{{netiviide}}: CS1 hooldus: arhiivikoopia kasutusel pealkirjana (link) https://www.colorhexa.com/98ff98 A. Mets. Värskendav mündiroheline. Õhtuleht, 7. oktoober 2014 Vaata, kuidas värvid sisekujunduses meie iseloomu mõjutavad. - Kodu.postimees.ee, 14. september 2016